Super Mario Bros. (en chaponés スーパーマリオブラザーズ) ye un videochuego de plataformas, disenyau por Shigeru Miyamoto, lanzau o 13 de setiembre de 1985 y produciu por a companyía Nintendo, pa la consola NES. O chuego describe as aventuras d'os chirmans Mario y Luigi, que han de rescatar a la Princesa Peach en o Reino Sampinyón que estió secuestrada por o rei d'os Koopa, Bowser. A traviés de ueito mundos diferents, os chugadors pueden controlar a belún d'os dos chirmans y han d'enfrontinar-se finalment dimpués d'os libels correspondients de cada mundo a os mostros de cada castiello pa rescatar a la Princesa Peach.